સૂત્રો પાસેથી મળતી માહિતી મુજબ મીરજાપુર વિસ્તારમાં આવેલા લાલુરાયજીના વંડા પાસે અલ વિશિયા રેસિડેન્સી નામની નવી બિલ્ડિંગ બની રહી છે. આ સાઈટ પર દાહોદના કેટલાક મજૂરો કામ કરે છે. મૂળ દાહોદનો અને હાલ સાઈટ પર રહી મજૂરી કામ કરતો ઈલિયાસ કાળુભાઇ ડોડિયા (ઉ.વ.૨૩) નામનો યુવક ગઈકાલે સાંજે સાઈટ પર આવેલી અંડરગ્રાઉન્ડ પાણીની ટાંકી સાફ કરવા ઊતર્યો હતો. ટાંકી ઊંડી અને મોટી હોવાના કારણે તેને ગૂંગળામણ થવા લાગી હતી. જેથી તેણે બુમાબુમ કરી મૂકી હતી.